# data[].attributes.body
Sebelum gejala permainan video ini menjadi satu budaya dalam masyarakat kita, masalah ini

hendaklah diatasi dengan cara yang bijak dan bukan dengan paksaan. Gejala permainan video

bermula dari peringkat kanak-kanak lagi dan berterusan sehingga ke peringkat remaja. Pada

peringkat inilah masa yang paling berkesan untuk kita gunakan untuk bagi mengatasi masalah

ini. pabila remaja sudah mula meningkat dewasa pasti sukar untuk kita mengatasi masalah

ketagihan permainan video ini

# data[].attributes.body
*Pengawasan dan pengawalan daripada ibu bapa

*memberi kaunseling

*didikan agama dan moral yang mendalam

*melibatkan diri dalam sukan atau aktiviti luar

*

# data[].attributes.body
*Kurang bersikap empati

*Antisosial

*Kurang mengusai kemahiran sosial

*Menjadi agresif dan ganas

# data[].attributes.body
*membazirkan masa

*ketagih terhadap permainan video

*suka ponteng sekolah serta tidak membuat kerja sekolah

*tidur yang tidak cukup

*badan menjadi lesu dan tidak bermaya

# data[].attributes.body
*seseorang akan dapat bertindak dengan lebih cepat

*cepat membuat keputusan

*mempunyai tahap kesedaran yang tinggi

*fikiran akan menjadi lebih tenang

*mood yang sentiasa baik dan gembira

*lebih pandai bergaul dan berkawan

# data[].attributes.body
- Permainan video merupakan satu permainan elektronik yang melibatkan tindak balas dengan penggunanya.

-Cara dimainkan permainan video ini ialah melalui PC atau konsol permainan video.

-Kebanyakkan pada zaman kini, kanak-kanak dan remaja begitu taksub dengan permainan video. Ibu bapa juga berpendapat jika selalu bermain video akan menyebabkan anak-anak mereka sentiasa membuang masa terutama tidak menyiapkan kerja sekolah dan sering tidur lewat.

-Namun, kajian demi kajian yang telah dilakukan menunjukkan permainan video juga sebenarnya dapat memberi kesan yang positif.

-Kajian telah dijalankan oleh pelajar dari AS yang menyatakan antara kesannya yang positif ialah mereka yang bermain permainan video akan menjadi lebih kreatif.

# data[].attributes.headline
Isu : Permainan video baik untuk kanak-kanak?

# data[].attributes.subject
Isu : Permainan video baik untuk kanak-kanak?

# data[].attributes.body
*Ini merupakan contoh isu yang diperolehi daripada keratan akhbar atas talian iaitu Utusan Online yang mengetengahkan isu yang bertajuk permainan video baik untuk kanak-kanak?

Permainan video baik untuk kanak-kanak?

Oleh MOHD. RIDZWAN IMAN
ridzwan.iman@utusangroup

BAGI ibu bapa yang selama ini memandang serong terhadap permainan video, tentu kenyataan bahawa permainan video dapat memberi kesan positif kepada kanak-kanak sukar diterima oleh mereka.

Masakan tidak, jika anak-anak mereka sebelum ini sering mengabaikan kerja rumah, malas membantu ibu di rumah, malas bersukan atau kerap ponteng sekolah - semuanya dek kerana terlalu asyik dengan permainan video, tentu kenyataan itu dibantah sekeras-kerasnya.

Bagaimanapun, mereka harus bertenang kerana apa sahaja perbuatan yang dilakukan secara berlebihan, termasuk bermain video boleh mendatangkan keburukan tetapi jika ia dilakukan mengikut kawalan, tentu ia boleh memberi kebaikan.

Kajian demi kajian yang dijalankan ke atas pemain video menunjukkan sememangnya ia boleh memberi kesan positif seperti seseorang itu akan lebih cepat bertindak, cepat membuat keputusan, tahap kesedaran tinggi, fikiran lebih tenang dan sebagainya.

Kajian terkini oleh pelajar dari Michigan State University (MSU), Amerika Syarikat (AS) menambahkan lagi kesan positif ke atas pelajar yang bermain permainan video - iaitu lebih kreatif.

Menurut kajian ke atas para pelajar berusia 12 tahun itu, lebih banyak permainan video yang dimainkan oleh kumpulan kanak-kanak itu, kreativiti mereka juga didapati semakin meningkat.

Walaupun tidak dapat dinafikan terdapat laporan yang menyatakan kanak-kanak yang bermain permainan ganas seperti Mortal Kombat boleh menjadi kurang sensitif dan agak agresif, tetapi laporan itu harus diimbangi juga dengan kesan positif.

Kajian yang dijalankan oleh Yayasan Sains Kebangsaan AS itu dijalankan oleh penyelidik dari MSU ke atas 491 pelajar pertengahan bagi menguji daya kreativiti mereka menggunakan alat ujian Torrance Test of Creativity-Figural.

Kanak-kanak yang bermain permainan video lebih cenderung untuk menjadi lebih kreatif, tidak kira sama ada permainan yang ganas atau tidak ganas.

Jadi, permainan tidak ganas juga berkemungkinan akan menghasilkan kesan yang sama kepada kanak-kanak - asalkan mereka sentiasa melibatkan diri.

Menariknya, kajian mendapati penggunaan telefon bimbit, melayari laman web, dan penggunaan komputer yang bukan berkaitan permainan tidak menyumbang kepada peningkatan kreativiti. Ketua penyelidik, Linda Jackson, seorang profesor Psikologi di MSU berkata, penemuan menggalakkan untuk para pereka permainan video mengenalpasti aspek-aspek kreatif dalam permainan video.

"Apabila mereka berbuat demikian, permainan video boleh direka untuk mengoptimumkan pembangunan kreativiti di samping mengekalkan unsur hiburan supaya generasi baru permainan video akan mengaburkan perbezaan antara pendidikan dan hiburan," kata Linda.

Jadi adakah permainan video memberi kesan buruk kepada anda? Itulah yang mereka katakan bergembira dan berseronok. Bermain permainan video mempunyai beberapa kesan buruk.. tetapi bukan semuanya keburukan dan teruk.

Satu lagi kajian menunjukkan permainan video yang santai akan membuatkan pemain sentiasa gembira.

Kajian itu menunjukkan bahawa permainan video santai seperti Endless Ocean, akan menyebabkan pemain berasa gembira dan lebih suka bergaul berbanding jika bermain permainan video yang ganas.

Walaupun anda mungkin mempunyai senyuman yang lebar di muka seperti meniup api ke atas lawan anda apabila bermain Halo, anda sebenarnya akan lebih gembira jika bermain Endless Ocean, kerana boleh berinteraksi dengan hidupan laut.

Menurut Profesor Kominukasi dan Psikologi, Ohio State University, Brad Bushman yang telah menjalankan dua kajian, bermain video secara santai dan permainan video yang tidak ganas akan menyebabkan pemain sentias berada dalam 'mood' yang lebih baik dan pandai bergaul, berbanding mereka yang bermain permainan video yang ganas.

Kajian melibatkan sekumpulan 150 pelajar di Ohio untuk bermain tiga jenis permainan Wii selama 20 minit - yang santai seperti Endless Ocean, yang natural seperti Super Mario Galaxy dan yang ganas seperti 4 Evil Residen.

Dalam kajian kedua, sekumpulan 116 pelajar telah diminta sekali lagi untuk memainkan salah satu daripada tiga jenis permainan dalam masa 20 minit, dan kemudian lengkapkan soal selidik yang diberi mengenai mood mereka.

Mereka yang memainkan permainan yang santai merasakan diri mereka mendapat lebih kebahagiaan, kasih sayang dan kesan emosi yang positif, berbanding dengan orang lain yang bermain permainan ganas.

"Permainan video yang santai akan membuatkan orang berada dalam mood yang baik dan apabila orang berada dalam mood yang baik, mereka lebih cenderung untuk membantu orang lain, dan itulah yang lebih baik untuk semua orang," kata Bushman.